เมื่อวานโดนสุนัขกัดค่ะแต่กัดไม่เข้า เป็นแผลถลอกเล็กน้อยไม่มีเลือดออก ตอนนี้มีแค่รอยแดงจางๆ สุนัขที่กัดเป็นสุนัขที่เลี้ยงเอง ได้รับวัคซีนมาตลอด 2 ครั้งล่าสุดคือ ก.ย. 60, มี.ค. 61 ค่ะ เลี้ยงในบ้านไม่มีสุนัขตัวอื่นหรือสัตว์อื่นมายุ่งค่ะ สาเหตุที่กัดเพราะไปหยิบอาหารของน้อง เลยอยากปรึกษาว่าควรไปพบแพทย์เพื่อฉีดวัคซีนมั้ยคะหรือว่ารอดูอาการก่อน ตอนนี้แผลก็หาไม่เจอแล้วค่ะเหลือแต่รอยแดงๆ
สวัสดีค่ะ blahala,หากสุนัขเป็นสุนัขที่เลี้ยงแต่เฉพาะในเขตบ้าน ไม่มีสุนัขตัวอื่นเข้ามาในบ้าน และสุนัขได้รับการฉีดวัคซีนมาทุกปี ต่อเนื่องอย่างน้อย 2 ปี โอกาสที่สุนัขจะเป็นโรคพิษสุนัขบ้าก็ถือว่าน้อยมาก ดังนั้นหากถูกกัดจนเป็นแผลถลอก จึงอาจใช้วิธีการเฝ้าสังเกตอาการไปก่อนก็ได้ค่ะ หากสุนัขไม่มีอาการผิดปกติใน 4-5 วัน และไม่ตายหรือหนีหายไปไหนภายใน 14 วัน สุนัขก็ไม่ได้เป็นโรคพิษสุนัขบ้า และ blahala ก็ไม่ต้องไปฉีดวัคซีนพิษสุนัขบ้าค่ะ